Spôsob pripomienkového konania:			skrátený (20. 4. 2005 do 4. 5. 2005)		
	Zoznam oslovených subjektov:			Úrad vlády Slovenskej republiky, Úrad vlády Slovenskej republiky – Inštitút pre aproximáciu práva, podpredseda vlády SR a minister financií SR Ivan Mikloš, podpredseda vlády SR a minister spravodlivosti SR Daniel Lipšic, podpredseda vlády SR a minister hospodárstva SR Pavol Rusko, podpredseda vlády SR pre európsku integráciu, ľudské práva a menšiny Pál Csáky,  Ministerstvo zahraničných vecí SR, Ministerstvo hospodárstva SR, Ministerstvo financií SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo zdravotníctva SR, Ministerstvo vnútra SR, Ministerstvo obrany SR, Ministerstvo kultúry SR, Ministerstvo spravodlivosti SR, Ministerstvo školstva SR, Protimonopolný úrad SR, Úrad pre štátnu službu, Úrad geodézie, kartografie a katastra SR, Úrad pre normalizáciu, metrológiu a skúšobníctvo SR, Úrad priemyselného vlastníctva SR, Úrad jadrového dozoru SR, Úrad pre verejné obstarávanie, Štatistický úrad SR, Správa štátnych hmotných rezerv SR, Národná banka Slovenska, Generálna prokuratúra

	Počet oslovených subjektov:		31			
	Vôbec nezaslali:		4	Ministerstvo hospodárstva SR, Protimonopolný úrad, Najvyšší kontrolný úrad SR, Úrad pre normalizáciu metrológiu a skúšobníctvo, 		
	Subjekty, ktoré nemali pripomienky:		17			
	Počet vznesených zásadných pripomienok
počet akceptovaných pripomienok
	1
1				
	Poznámka: návrh aproximačného nariadenia bol prepracovaný na náklade zásadných pripomienok dohodnutých na rozporovom konaní so SIAP-om a sú v ňom zohľadnené všeobecné pripomienky uplatnené Legislatívnou radou vlády na rokovaní dňa 28.6.2005 k obdobným aproximačným nariadeniam vlády.
					
Subjekt		Typ	Vyh.	Spôsob vyhodnotenia	Poznámka	
MPSVR	K § 4 odporúča v nadpise za slovo „Evidencia“ umiestniť odkaz na poznámku pod čiarou, v ktorej sa bude citovať „zákon NR SR č. 315/1996 Z. z. o premávke na pozemných komunikáciách v znení neskorších predpisov“	O	A	Znenie § 4 je upravené obdobne ako v ostatných aproximačných nariadeniach.		
	za slovo „trh“ umiestniť odkaz na poznámku pod čiarou, v ktorej sa bude citovať „zákon č. 118/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov“.	O	A	Znenie § 4 je upravené obdobne ako v ostatných aproximačných nariadeniach.		
	V odseku 1: slová „Nemožno odmietnuť“ nahradiť slovami „Štátny dopravný úrad nesmie odmietnuť“.	O	N	Ide o kompetencie rozdelené medzi Ministerstvo dopravy, pôšt a telekomunikácií SR (schvaľovanie technickej spôsobilosti vozidiel pred uvedením do prevádzky), Ministerstvo vnútra SR (evidencia vozidiel) a Ministerstvo hospodárstva SR (obchod, ochrana spotrebiteľa).
		
	Vo všeobecnej časti dôvodovej správy treba spresniť pôvodný názov  „Rada hospodárskej a sociálnej dohody SR “ .	O	A	Opravené.		
Generálna prokuratúra	V § 1 ods. 1 je potrebné vypustiť slovo „vlády“, pričom zavedenie niektorých legislatívnych skratiek ako napríklad v § 1 ods. 1 „(ďalej len „nariadenie“), (ďalej len „povinné označenie“) a (ďalej len „vozidlo“)“ nemá opodstatnenie.	O	ČA	Upravené.		
	V § 6 odporúčame za slovo „preberá“ doplniť slová „do právneho poriadku Slovenskej republiky“, slovo „právny“ odporúčame nahradiť slovami „právne záväzný“ a za slová „Európskych spoločenstiev“ odporúčame vložiť slová  „a Európskej únie“.	O	N	Znenie vychádza zo záverov zo stretnutia legislatívnych a aproximačných útvarov Úradu vlády SR a NR SR z 2.4.2004.		
SIAP	K § 2 : V § 2 návrhu aproximačného nariadenia  použitím odkazu v zmysle § 3 ods. 3 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v platnom znení (ďalej len: „aproximačný odkaz“), preberáte prílohu smernice  Rady 93/34/EHS o povinných označeniach pre dvoj – alebo trojkolesové motorové vozidlá v znení smernice Komisie 1999/25/EHS (ďalej len: „smernica Rady 93/34/EHS v platnom znení“). V bode 1 prílohy smernice Rady 93/34/EHS v platnom znení je stanovená povinnosť označiť všetky vozidlá štítkom a označením podľa požiadaviek prílohy smernice Rady 93/34/EHS v platnom znení ako aj  povinnosť pripevniť tento štítok a označenie  výrobcom resp. jeho oprávneným zástupcom. Z dôvodu zachovania koherentnosti a prehľadnosti aproximačného nariadenia a v záujme zachovania právnej istoty užívateľov aproximačného nariadenia ako aj z dôvodu priameho stanovenia povinností (čl. 13 ods. l Ústavy Slovenskej republiky umožňuje povinnosti ukladať len zákonom, alebo na jeho základe, medzinárodnou zmluvou priamo zakladajúcou práva a povinnosti právnických a fyzických osôb alebo aproximačným nariadením vlády Slovenskej republiky) žiadame toto ustanovenie prebrať do textu návrhu aproximačného nariadenia. Zároveň žiadame v § 2 návrhu aproximačného nariadenia z aproximačného odkazu  negatívnym spôsobom vyčleniť bod 1 prílohy smernice Rady 93/34/EHS v platnom znení.    	Z	A	Doplnené do § 1 ods. 2.; následne upravené znenie § 2		
	K § 3 ods. 1 : Znenie § 3 ods. 1 návrhu aproximačného nariadenia navrhujeme v zmysle čl. 4 smernice Rady 93/34/EHS v platnom znení preformulovať nasledovne: „Štátny dopravný úrad nesmie odmietnuť udelenie typového schválenia ES vozidla pre typ vozidla z dôvodov týkajúcich sa povinného označenia, ak sú splnené technické požiadavky podľa § 2“. 
V § 3 ods. l návrhu aproximačného nariadenia podmieňujete zákaz odmietnuť udelenie  typového schválenia ES vozidla pre typ vozidla z dôvodov týkajúcich sa povinného označenia splnením technických požiadaviek podľa § 2 (teda podľa prílohy smernice Rady 93/34/EHS v platnom znení)  ako aj splnením podmienok ustanovených osobitným predpisom, pričom odkazujete na § 5 až § 7 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov (ďalej len: „zákon č. 725/2004 Z. z.“). Tieto ustanovenia zákona č. 725/2004 Z. z upravujú konanie pri typovom schvaľovaní vozidla, systému, komponentu a samostatnej technickej jednotky. Podľa nášho názoru stanovením tejto podmienky prekračujete rámec smernice, ktorá v čl. 2 uvádza iba podmienku splnenia požiadaviek smernice Rady 93/34/EHS v platnom znení. Navrhujeme časť : „ a podmienky ustanovené osobitným predpisom“ z návrhu aproximačného nariadenia vypustiť. 	O	A	Upravené obdobne ako v ostatných aproximačných nariadeniach..		
	K § 4 ods. 1: Znenie § 4 ods. l navrhujeme v zmysle smernice preformulovať nasledovne: „Nemožno odmietnuť evidenciu typu vozidiel, ani zakázať ich uvedenie na trh alebo do prevádzky v premávke na pozemných komunikáciách z dôvodov týkajúcich sa povinného označenia, ak sú splnené technické požiadavky podľa § 2“.	O	N	Zo znenia článku 2 bodu 1 smernice 93/34/EHS vyplýva presne, že „povinné označenia spĺňajú požiadavky smernice …“.		
MF SR	Návrh odporúčam prehodnotiť v kontexte s čl. 2 ods. 2 Ústavy SR.	O	ČA	Nezavádzajú sa nové kompetencie štátnych 
orgánov.
Kompetencia štátneho dopravného úradu v oblasti typového schvaľovania podľa §  4 vychádza zo zákona č. 725/2004 Z.z., a to z§  99 písm. o) bod 2., § 5 ods. 5, 11 a 20, § 6 ods. 5, 7 a 10, § 7 ods. 6, 9 a 13; kompetencie príslušných štátnych orgánov uvedených v § 4 vychádzajú z osobitných 
predpisov. Pôvodný § 5 bol vypustený.		
	Zároveň je potrebné návrh zosúladiť s Legislatívnymi pravidlami vlády SR (napr. § 6) a dôvodovú správu doplniť v zmysle čl. 11 ods. 1 týchto pravidiel.  	O	N	Podľa čl. 9 ods. 2 Smernice na prípravu a predkladanie materiálov na rokovanie vlády SR (uznes. vlády č. 1061 z 10.11.2004), ak materiál 
nemá finančný, ekonomický, environmentálny vplyv ani vplyv na 
zamestnanosť a podnikateľské prostredie, táto doložka sa nevyhotovuje 
a táto skutočnosť sa uvedie v predkladacej správe.		
Ministerstvo vnútra SR	Odporúčame z hľadiska právnej istoty a čistoty právneho poriadku aspoň v dôvodovej správe určiť vzťah predmetu úpravy návrhu nariadenia vlády k splňomocňovacím ustanoveniam zákona č 725/2004 Z.z. o podmienkach prevádzky vozidiel na pozemných komunikáciách a o zmene a doplnení niektorých zákonov. Návrh nariadenia podľa názvu, ako aj podľa § 1 ustanovuje len technické požiadavky na povinné označenie dvojkolesových motorových vozidiel a trojkolesových motorových vozidiel. Návrh nariadenia sa odvoláva na splnomocňujúce ustanovenie § 5 ods. 26,  § 6 ods. 16 a § 7 ods. 19 a § 8 ods. 24 zákona č. 725/2004 Z.z., ktoré sú však širšieho rozsahu. Sme toho názoru, že uvedené odkazy na zákon č. 725/2004 Z.z. nie sú priamymi splnomocňujúcimi ustanoveniami na vydanie všeobecne záväzného právneho predpisu, ktorý by upravoval technické požiadavky na povinné označenie dvojkolesových motorových vozidiel a trojkolesových motorových vozidiel. 	O	N	Splnomocňovacie ustanovenia § 5 ods. 26, § 6 ods. 16, § 7 ods. 19 a § 8 
ods. 24 zákona č. 725/2004 Z. z. sú formulované vo všeobecnej podobe 
z dôvodu, aby na ich základe mohlo byť vydaných cca 103 nariadení vlády, ktorými sa preberú príslušné smernice ES/EÚ.  Z ich znenia vyplýva, že v nariadení možno upraviť okrem iného aj „Podrobnosti o typovom 
schválení ES vozidla, systému komponentu alebo samostatnej technickej 
jednotky a o technických požiadavkách, ktoré musí vozidlo, systém, 
komponent alebo samostatná jednotka spĺňať  z hľadiska 
konštrukcie…“.		
	Samotné premietnutie Smernice Rady 93/34/EHS zo 14. júna 1993 o povinných označeniach pre dvoj- alebo trojkolesové motorové vozidlá do nášho právneho poriadku navrhujeme riešiť spôsobom, ktorý bude zrozumiteľný a dostupný aj pre laickú verejnosť a ktorý je v doterajšej legislatívnej praxi zaužívaný. 	O	N	Smernica 93/34/EHS rieši technické požiadavky na povinné označenie 
dvojkolesových a trojkolesových motorových vozidiel z hľadiska 
konštrukcie vozidla a na účely typového schvaľovania vozidla; nie je 
určená pre laickú verejnosť ale pre výrobcov vozidla alebo 
ich zástupcov. Podľa § 3 ods. 3 zákona č. 19/2002 Z. z. aproximačným 
nariadením možno prevziať texty príloh právne záväzných aktov  EÚ a ES 
odkazom  na právne  záväzné akty, najmä ak  tieto  texty  príloh  obsahujú  
vzory  tlačív, zoznamy inštitúcií alebo technické údaje.		
	K § 3 a 4: Sme toho názoru, že ustanovenia § 3 a 4 návrhu sú nad rámec splnomocňovacích ustanovení zákona č 725/2004 Z.z. o podmienkach prevádzky vozidiel na pozemných komunikáciách a o zmene a doplnení niektorých zákonov, ako aj zákona   č. 19/2002 Z.z, ktorým sa ustanovujú podmienky vydávania aproximačných nariadení vlády Slovenskej republiky. Zároveň sú nepriamou novelou zákona, ktorý majú vykonať, keďže tieto veci sú predmetom jeho úpravy.	O	N	K § 3: kompetencia štátneho dopravného úradu v oblasti typového
schvaľovania vychádza zo zákona č. 725/2004 Z.z., a to z § 99 písm. o) bod 
2., § 5 ods. 5, 11 a 20, § 6 ods. 5, 7 a 10, § 7 ods. 6, 9 a 13 a § 8 ods. 5, 10, 
14 a 17; nariadením sa upravujú podrobnosti o typovom schvaľovaní.
K § 4: znenie je upresnené odkazmi na osobitné predpisy. 		
	Vysvetlivky k skratkám v tabuľke:					
	Z – zásadná					
	O – odporúčajúca					
	A – akceptovaná			pri A: spôsob zapracovania		
	C - čiastočne akceptovaná			pri C: vysvetlenie, spôsob zapracovania		
	N – neakceptovaná			pri N: zdôvodnenie nezapracovania